સિદ્ધપુરમાં દિન-પ્રતિદિન ટ્રાફિકની સમસ્યા જટિલ બનવા પામી છે જેને લઈ દિવાળીના તહેવારોમાં શહેરીજનો મુશ્કેલીમાં મુકાઈ ગયા છે સોમવારે સવારે ૮ કલાકે એક કાર ચાલક અને બસના કંડકટર વચ્ચે પાર્કિંગના મુદ્દે ચકમક ઝરતા કંડક્ટરની મદદે બાકીની બસોના ડ્રાઇવર-કંડકટર જોડાતા ૬૦થી ૭૦ બસોના પૈડા થંભી ગયા હતા.કારચાલક અને બસના કંડકટર વચ્ચે ઝપાઝપી થતા મામલો એક સમયે પોલીસ સ્ટેશને પહોંચ્યો હતો પરંતુ લોકોની સમજાવટના અંતે સમાધાન થતા મામલો થાળે પડ્યો હતો.